
ড. হাসিবুন নাহারের সম্মাননা লাভ
১১ মার্চ, ২০১৮ ইং
এই মর্যাদাপূর্ণ পুরস্কার আমাকে আরোও আত্মবিশ্বাসী করে তুলেছে। উন্নত দেশগুলোর বিজ্ঞানী ও গবেষকদের সহযোগিতায় বিভিন্ন ক্ষেত্রে গবেষণার মাধ্যমে আমরা লক্ষ্য অর্জন করতে সক্ষম হবো— বাংলাদেশি স্কলার গণিত বিজ্ঞানী হিসেবে সম্মাননা পাওয়া ড. হাসিবুন নাহার প্রেস বিজ্ঞপ্তিতে এসব কথা বলেন।

সম্প্রতি টেক্সাসের অস্টিন শহরের হোটেল হিলটনে ‘অ্যামিরিকান এসোসিয়েশন ফর দি অ্যাডভান্সমেন্ট অব সায়েন্স’ তাকে এই সম্মাননা জানায়। তিনি বাংলাদেশের বেসরকারি ব্র্যাক বিশ্ববিদ্যালয়ের গণিত ও প্রাকৃতিক বিজ্ঞান বিভাগের সহযোগী অধ্যাপক।

ড. হাসিবুন নাহার গণিতে অসাধারণ গবেষণামূলক কাজের জন্য ‘ফলিত গণিত’ ক্যাটাগরিতে মনোনীত হয়েছেন। বর্তমানে তিনি সুনামি ও ভূমিকম্প নিয়ে কাজ করছেন। 

